als_Latn dik_Latn sag_Latn
Në një vend ku banori është i huaj, i drejti është i pafuqishëm, i dituri i nënvlerësuar, durimi dhe sakrifica të nënçmuara, në një vend të tillë zotëria i tij duhet që, me drejtësi, dituri, durim dhe sakrificë, ta sfidojë të keqen, duke e përhapur të mirën si kërkesë dhe nevojë e përbashkët, për të gjithë, pa dallim etnie e besimi.
Prof. dr. Nexhmedin Erbakani ishte i tillë. U edukua në një frymë të tillë, u arsimua në një vend dhe në një kohë të tillë, i trajtoi problemet, duke punuar me besim e mund, pa i hiperbolizuar ato.
Mu në qendër të Evropës (në Gjermani) u arsimua, u formua për t’iu përgjigjur sfidave të komplikuara që ishin pengesë e zhvillimit të vendit. Mu në qendër të ish-Perandorisë u edukua për t’iu përgjigjur paragjykimeve dhe inferioritetit, që në atë periudhë, nga lindja në vdekje, e shoqëronin çdo mysliman.
Shoqërinë e asokohshme, të kapluar gjumi i injorancës, nga gjumi i dimrit, ai e zgjoi. Kishte të tillë që e akuzuan, duke pohuar se si “Pranvera nuk vjen me një lule”, ndërsa ai vazhdoi, duke u përgjigjur: ”Çdo pranverë fillon me një lule”. Ishte krenar me dheun që e reflektoi ngjyrën e besimit dhe aromën e njerëzores. Kështu e kishte kuptuar KAUZËN, që i ishte ngarkuar qytetërimit të cilit i takonte.
Prof.Dr. Nexhmedin Erbakani filloi t’i shërbente shoqërisë si ligjërues në Universitetin Teknik të Stambollit. Mirëpo, kontributi i tij mbeti i zbehtë, sepse mungonte ndikimi në vendimmarrje. Pastaj kaloi në krye të Odës Ekonomike të Turqisë, për të ndikuar në vendimmarrje, por përsëri mungonte vullneti politik. Kështu, në vitin 1969, si kandidat i pavarur, u zgjodh si deputet i zonës së Konya-së, ndërsa në vijim dha kontributin në kuadër të Lëvizjes Politike Mil’li Gyrysh (Vizioni Popullor). Pas secilit ndalim të partive të tilla, nga Gjykata Kushtetuese e Republikës së Turqisë, ai vazhdoi dhe themelonte parti të reja. Karriera e tij politike mbi 40-vjeçare, për 25 vjet, u karakterizua me sabotime e pengesa ligjore në jetën politike.
Me përgatitjen e tij profesionale e edukative, Prof. dr. Nexhmedin Erbakani, në suazat e kushteve, në të cilat atëkohë ndodhej Republika e Turqisë, si zëvendëskryeministër, i mori këto vendime: 1. Për zhvillimin e industrisë së rëndë i vuri themelet e 200 fabrikave; 2. Vendimin për çlirimin e Qipros; 3. Hapjen e shkollave të mesme fetare, të mbyllura nga pushteti laik. Ndërsa me Partinë e Mirëqenies (Refah Partisi), arriti t’i fitonte komunat kryesore të Turqisë, ku solli një botëkuptim të ri në menaxhim. Ndërkaq, si Kryeministër, vetëm brenda 9 muajve, e krijoi sistemin autokton Rendi i Drejtë Ekonomik për menaxhmin e financave. Me këtë iniciativë e zvogëloi borxhin e Turqisë, të trashëguar në Fondin Monetar Ndërkombëtar dhe në Bankën Botërore; me këtë Rend e siguroi rritjen e buxhetit dhe si rezultat i këtij Rendi ngriti rrogat bazë, nga 100 deri në 300%, në shumicën e institucioneve.
Prandaj, për ne, jeta dhe veprat e tij ishin udhërrëfyese, ngase ato kishin për referencë Fjalën e Krijuesit.
Shpresojmë që edhe bashkëmoshatarëve tanë t’iu shërbejë si i tillë.
Për fund, ne, si gjeneratë, që u lindëm në stinën e dimrit, duke përfituar nga përvojat të tilla, do të dimë t’i çmojmë shumë më mirë lulet e para që do të na sjellin pranverën tonë si shoqëri.
als_Latn als_Latn als_Latn als_Latn als_Latn als_Latn als_Latn als_Latn als_Latn